A BMW Group debreceni gyárában felgyorsulnak az események az első Neue Klasse tesztautók legördülésével a gyártósorról

A BMW Group Gyár Debrecen felkészül a sorozatgyártás jövő év végi megkezdésére

Elkészültek a teljesen elektromos Neue Klasse X modell első tesztjárművei

A gyártási folyamatok validálása a tervek szerint halad

A BMW Group debreceni gyára első sebességfokozatba kapcsol: a tesztjárművek gyártása felgyorsult, és a teljesen elektromos Neue Klasse X modell első, sorozatgyártáshoz közeli példányai elkezdtek legördülni a gyártósorról.\* Ezzel megkezdődik a végső előkészítő fázis a sorozatgyártás 2025 végén esedékes megkezdéséhez.

„Az első debreceni tesztjárművek gyártása fontos mérföldkő az új gyár beindulása szempontjából” – mondta Milan Nedeljković, a BMW AG igazgatótanácsának gyártásért felelős tagja. A járművek sorozatérettségéhez közeledve a gyár összes logisztikai és gyártási folyamatát valós körülmények között tesztelik és folyamatosan optimalizálják így biztosítva a zökkenőmentes sorozatgyártás kezdést.

A sorozatgyártás felé vezető úton

Egy üzemben az új modellek elindulása a szériagyártáshoz közeli járművek gyártásával kezdődik – ez fontos lépés a debreceni sorozatgyártás előkészítésében. Ennek során a próbagyártott járművek az összes gyártási lépésen áthaladnak. Ez azt jelenti, hogy az összes logisztikai folyamatnak, a gyártóberendezéseknek és a dolgozói műveleteknek már zökkenőmentesen kell működnie. Ezek a műveletek ugyanolyan összetettek, mint a tényleges sorozatgyártás esetében. Az alkatrészek korlátozott száma ellenére is a megfelelő logisztikai folyamatok keretében kell azokat rendelkezésre bocsátani.

A debreceni gyár naponta fogadja a beszállított anyagokat és alkatrészeket, a gyártósorról pedig folyamatosan gördülnek le a tesztjárművek. Minden alkatrészt és minden gyártási lépést szigorúan ellenőriznek. Különös figyelmet fordítanak a legkorszerűbb gyártási rendszerek és eszközök validálására, beleértve azok digitális összekapcsolhatóságát is.

A jövőbeli járműmodell rendszerpróbáinak lefuttatása segít a további optimalizálási lehetőségek azonosításában. Az elkövetkező hónapokban a folyamatok finomhangolására helyezik a hangsúlyt a megszerzett ismeretek alapján.

Ebben a fázisban az új munkatársak is intenzív képzésben részesülnek a berendezésekkel és a gépekkel kapcsolatban. A termelés összes részlegének szoros együttműködése biztosítja, hogy a sorozatgyártás sikeres megkezdésekor minden folyamat zökkenőmentesen illeszkedjen egymáshoz.

A vállalat pozíciói iránt érdeklődők a jelentkezésüket a karrieroldalon nyújthatják be, ahol folyamatosan elérhetők a legfrissebb nyitott álláslehetőségek: https://www.bmwgroup.jobs/hu/hu.html

 \* A Neue Klasse X modell előszériás modell, a fogyasztási adatai egyelőre még nem állnak rendelkezésre.

Sajtókapcsolat:

* Jenei Réka
* +36 52 333 800
* reka.jenei@bmw.hu

|  |  |
| --- | --- |
|  | © BMW GroupA BMW Group új debreceni gyára (2024. november). |
|  | © BMW GroupA BMW Group új debreceni gyára (2024. november). |
|  | © BMW GroupA BMW Group debreceni gyárában legördülnek az első Neue Klasse tesztautók a gyártósorról. |

Eredeti tartalom: BMW Magyarország

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16932/a-bmw-group-debreceni-gyaraban-felgyorsulnak-az-esemenyek-az-elso-neue-klasse-tesztautok-legordulesevel-a-gyartosorrol/